**Kako do kozmetičkih tvrdnji zasnovanih na dokazima: potvrda efikasnosti kozmetičkog proizvoda**

U okviru Centra za kozmetologiju i demofarmaciju **26.10.2024**. god. Održaće se kurs: “Kako do kozmetičkih tvrdnji zasnovanih na dokazima: potvrda efikasnosti kozmetičkog proizvoda”.

Cena kursa: 18.000,00 + PDV

Popust se ostvaruje u slučaju da se iz jedne firme/ustanove prijavi 3 ili više učesnika.

Kurs se izvodi u hibridnom obliku (prilikom prijave odlučujete se za jednu od ponuđenih opcija).

Prijavite se za kurs putem linka:

<https://docs.google.com/forms/d/e/1FAIpQLSeqh9znwlTy1WgzHzLihXRT2Xk5qHgTtojB4fHcgTqw0w37VQ/viewform?usp=pp_url>

zaključno sa 10.10.2024. godine

U slučaju bilo kakvih pitanja javite se na e-mail: milica.lukic@pharmacy.bg.ac.rs

**Program i satnica Kursa:**

8:30 - 9:00 Registracija učesnika KURSA (on-site/on-line) i otvaranje kursa

9:00 - 9:40 Potvrda reklamnih tvrdnji kroz ispitivanje efikasnosti kozmetičkih proizvoda: put od efektivnog kozmetičkog sastojka do prihvatljivog dokaza? Prof. dr Snežana Savić

9.40 – 10.10 Etički principi u ispitivanjima kozmetičkih proizvoda Prof. dr Dušanka Krajnović

10.10 – 10.40 Text mining pristupi i upitnici kao potpora tvrdnjama o efektima kozmetičkih proizvoda: mogućnosti i ograničenja Vanr. prof. dr Ivana Pantelić

10.40 – 11.20 DISKUSIJA UZ KAFU

11.20 - 11:50 Vlažnost kože i transepidermalni gubitak vlage: kako neinvazivnim metodama možemo da procenimo stanje i funkcionalnost kožne barijere Vanr. prof. dr Milica Lukić

11.50 - 12.20 Kako do efikasnosti kozmetičkih proizvoda za tretman kože sa atopijskim dermatitisom: od kozmetičkih sirovina do finalnog proizvoda Prof. dr Danina Krajišnik

12.20 – 13.20 DISKUSIJA I PAUZA ZA RUČAK

13.20 – 13.50 Kozmetički proizvodi za decu – kako do željenih efekata? Prof. dr Dragana Vasiljević

13.50 - 14.20 Kozmetički proizvodi za pranje/čišćenje i kondicioniranje kose i vlasišta - kako potkrepiti tvrdnje povezane sa efektom vlaženja/hidratacije? Prof. dr Ljiljana Đekić

14.20 – 15.00 DISKUSIJA UZ KAFU

15.00 – 16.00 Statistička obrada podataka u in vivo studijama: studija slučaja procene topografije kože Dr. sc Sanela Savić, prof. dr Nebojša Cekić, DCP Hemigal Leskovac

Predstavljanje i demonstracija uređaja kuće Courage Khazaka (Keln, Nemačka), predstavništvo Aksennt Co, Beograd – LABORATORIJA KATEDRE ZA FARMACEUTSKU TEHNOLOGIJU I KOZMETOLOGIJU

**Materijal: svaki polaznik će imati na raspolaganju kompletne PDF hand-out-e svih predavanja u elektronskom obliku.**

Kurs će sadržati pregled ključnih informacija u vezi sa dokazivanjem efekata, odnosno procenu efikasnosti kozmetičkih proizvoda, a u skladu sa zahtevima Pravilnika o kozmetičkim proizvodima u Republici Srbiji (Sl. Glasnik RS br. 60/2019-4, br. 47/2022-3 i br. 21/2023), odnosno Zakona o predmetima opšte upotrebe (Sl. Glasnik RS br. 25/2019 i br. 14/2022), kao i u skladu sa Kozmetičkom uredbom EC 1223/2009 i odgovarajućim vodičima Cosmetics Europe, sve u cilju koncipiranja kozmetičkih tvrdnji zasnovanih na dokazima.

Fokus kursa biće na najčešće procenjivanim efektima velikog broja kozmetičkih proizvoda različite namene, sa ključnim tvrdnjama u pogledu vlaženja/hidracije kože i kose, oporavka stanja narušene kožne barijere kod kože koja je zdrava, ali i iritirana ili oštećena usled uticaja različitih noksi iz okruženja, ili je obolela i, pored dermatološke terapije, potrebni su čišćenje, nega i zaštita kvalitetnim kozmetičkim proizvodima dokumentovane efikasnosti. Pored toga, predstaviće se uređaji i principi merenja drugih parametara stanja kože (pH, eritem indeks, melanin indeks, sadržaj površinskih lipida, viskoelastična i teksturna svojstva kože...). Predavanja će se osvrnuti na različite mogućnosti dokumentovanja tvrdnji - od pristupa generalno korišćenih podataka, in silico, in vitro, pa do in vivo merenja uticaja/efekata kozmetičkih sastojaka do efikasnosti finalnih formulacija kozmetičkih proizvoda. Kao važan segment ovih procena, obradiće se pristupi anketiranja korisnika, statistička obrada podataka i implementacija etičkih principa u cilju sticanja neophodnih etičkih dozvola za sprovođenje studija na humanim subjektima.